**โครงการวิจัยเรื่อง การสร้างสรรค์งานทอมัดหมี่ร่วมสมัย**

 มัดหมี่ เป็นเทคนิคหนึ่งในกระบวนการทอ เป็นเทคนิคที่มีเอกลักษณ์พิเศษเฉพาะตัว รอยซึมของสีที่วิ่งเข้าหากันบนลวดลายที่ทาการมัดทั้งเส้นทางพุ่งและเส้นทางยืน ทาให้เกิดเป็นริ้วของเส้นใยที่คลาดเคลื่อน เหลื่อมล้ากันระหว่างการทอ กก เป็นวัชพืชชนิดหนึ่งที่ขึ้นอยู่ตามธรรมชาติ นับแต่อดีตจนถึงปัจจุบันมีการนากกมาทอเป็นเสื่อหรือสาดตามภาษาถิ่น กกในประเทศไทยมีอยู่หลากหลาย ทั้งกกนา กกบ้าน กกราชินี หรือในตระกูลเดียวกันอาทิ ไหล ผือ ธูปฤาษี อาจกล่าวได้ว่าเป็นวัชพืชที่ไม่มีคุณค่าใด ๆ ในระบบเศรษฐกิจ และด้วยความต้องการที่จะสร้างมูลค่าเพิ่มแก่กก จึงพัฒนาให้เป็นวัสดุเส้นใยอีกประเภทหนึ่ง นามาสร้างสรรค์ผ่านกระบวนการทอมัดหมี่ตามแบบดั้งเดิมที่ใช้เฉพาะเส้นใยฝ้ายหรือ เส้นใยไหม เป็นการนาเส้นใยกกมาทอร่วมกับเส้นใยไหม

การสร้างสรรค์ จากกกกลายเป็นเส้นใย และเป็นผลิตภัณฑ์ใหม่อีกรูปแบบหนึ่งแตกต่างไปจากเดิม นอกจากมีคุณค่าทั้งการเป็นงานศิลปะและการประยุกต์ใช้เพื่อให้เกิดประโยชน์สูงสุดแล้ว อาจกล่าวได้ว่าเป็นการสร้างมูลค่าเพิ่มให้กับกกอีกทางหนึ่ง และจากผ้าทอแปรเปลี่ยน เพิ่มเติมเป็นงานสร้างสรรค์เชิงศิลปกรรม โดยที่กระบวนการทอได้รวบรวมความเป็นสัจจะวัสดุเส้นใยกก นามาทดลองใช้สร้างสรรค์ผลงานให้มีคุณค่า มากกว่าการเป็นเส้นใยปกติ และแสวงหาความลงตัวจากเส้นใยไหมและเส้นใยกกให้มากที่สุด อีกทั้งเพิ่มความหลากหลายแก่การทอจากเทคนิคการทอธรรมดา เป็นการทอเอกลักษณ์เฉพาะตัวที่มีความชัดเจน นับว่าเป็นการสืบทอดงานมัดหมี่ศิลปะดั้งเดิมของไทย ได้สืบสานภูมิปัญญาท้องถิ่น ดารงรักษาวัฒนธรรมการทอผ้าท่ามกลางการเปลี่ยนแปลงในยุคข้อมูลข่าวสาร ยุคแห่งการเรียนรู้ ยุคสังคมเครือข่ายหรือออนไลน์ ตลอดจนได้ลวดลายการทอใหม่เป็นงานศิลปประยุกต์ที่เรียกว่า ภาพทอ จานวน ๒๖ ชิ้น